Վարդգես Գուլիկյան: Ծնվել է 1942 թվին, Երևանում: Գեղանկարիչ: Ավարտել է Փանոս Թերլեմեզյանի անվան գեղարվեստի ուսումնարանը (1962թ.), Երևանի գեղարվեստաթատերական ինստիտուտը (1968թ.): 1982-ից Հայաստանի և ԽՍՀՄ նկարիչների միության, 1997-ից միջազգային պրոֆեսիոնալ նկարիչների միության անդամ է: 1990-ից աշխատում է Երևանի Խաչատուր Աբովյանի անվան հայկական պետական մանկավարժական համալսարանի գեղարվեստական կրթության ֆակուլտետում, պրոֆեսոր է: Բազմաթիվ ցուցահանդեսներ է ունեցել Հայաստանում, Խորհրդային Միությունում, արտերկրում: Մի շարք աշխատանքներ գտնվում են տարբեր երկրների ցուցասրահներում, ինչպես նաև անհատական հավաքածուներում: